ร้านกาแฟร้านนี้ตั้งอยู่หัวมุมสามแยกตรงถนนเป็นตึกสีเทาดูโดดเด่นเป็นพิเศษ บรรยากาศภายในตกแต่งออกสไตล์ contemporary คือมีความ classic ผสมผสาน modern หน่อยๆ วันที่ไปบรรยากาศร้านค่อนข้างเงียบสงบมาก อาจเพราะไม่ค่อยมีคนด้วย

ส่วนเมนูอาหารในร้านมีหลากหลายพอสมควรทั้งคาวหวานเครื่องดื่มต่างๆ ของคาวก็อย่างเช่นข้าวต่างๆ เบอร์เกอร์ พิซซ่าก็มี ราคาก็สูงพอสมควร ส่วนเบเกอรี่ก็ราคาเฉลี่ยอยู่ที่ 50-100 บาท

สำหรับวันนี้ผมสั่งมาลองแต่พวกเครื่องดื่มดังนี้
โกโก้เย็น (55 บาท) รสชาติเข้มข้นดีครับ แต่ติดหวานไปหน่อย สำหรับคนที่ชอบทานหวานอาจจะคิดว่ากำลังดี แต่คนที่ชอบโกโก้เข้มๆ (60-70%) อาจจะคิดว่าหวานไป
คาปูชิโน่ร้อน (40 บาท) เสิร์ฟมาพร้อมน้ำร้อนเพื่อล้างปากก่อนจิบกาแฟและ brown sugar มาให้เติมความหวานเอาเอง ในส่วนของกาแฟนั้นแน่นอนว่าไม่หวานเลย เพราะให้มาเติมน้ำตาลเอง แต่รสก็จืดเช่นกันคือกาแฟไม่มีรสเด่น สัมผัสไม่ได้ถึงกลิ่นและรสของกาแฟเลยนมก็จางมากเหมือนกินน้ำร้อนเปล่าๆ กาแฟของที่นี้ผมว่าไม่อร่อย กลิ่นและรสจางอย่างมาก

สรุปแล้วส่วนตัวกาแฟร้านนี้ไม่ผ่าน แต่เครื่องดื่มอย่างโกโก้ถือว่าพอถูไถได้อยู่ บรรยากาศร้านดี สงบ อาหารหลากหลายแต่สูงพอสมควร